ms en ms en ms ms ms id en ms id id ms ms id ms en id es ms id ms id id en id id ms en
Kos sara hidup naik mencanak, kumpulan pelajar ugut protes di jalanan
Kira-kira 20 kumpulan pelajar memberi amaran bahawa mereka akan turun ke jalanan untuk mengadakan protes jika kerajaan gagal menangani peningkatan kos sara hidup.
Jurucakap kumpulan itu, iaitu Presiden Kesatuan Pelajar Universiti Islam Antarabangsa Malaysia (UIAM) Aliff Naif menyenaraikan lima tuntutan terhadap kerajaan, termasuk memotong gaji menteri dan timbalannya serta menyediakan bantuan tambahan kepada rakyat.
Presiden Kesatuan Pelajar UIAM Aliff Naif (tiga dari kiri) berkata, kumpulan pelajar itu akan turun ke jalanan jika tuntutan mereka tidak dipenuhi.
Tuntutan lain termasuk pemberian subsidi yang berterusan, kawalan harga makanan yang dijual di universiti dan penyelesaian kepada masalah jaminan makanan negara.
“Jika tuntutan-tuntutan ini tidak dipenuhi, kami akan turun ke jalan raya (untuk mengadakan protes),” kata Aliff pada sidang media.
Aliff mengingatkan menteri bahawa dengan saiz Jemaah Menteri yang besar, adalah lebih baik tuntutan agar gaji mereka dikurangkan diterima bagi menunjukkan solidariti dengan rakyat.
Mengenai jaminan makanan, Aliff menggesa kerajaan menyediakan penyelesaian jangka pendek dan panjang, selain menambah bahawa ramai pelajar menyuarakan kekecewaan di media sosial dengan ada yang mengadu tidak dapat membeli makanan di kampus.
“Kenaikan harga makanan dan barangan lain membebankan pelajar. Kami tidak mempunyai gaji untuk menampung kenaikan harga.
“Saya tidak menolak kemungkinan ramai rakan kami terpaksa berlapar kerana tidak mampu membeli makanan,” katanya.
Antara kumpulan yang menyokong kenyataan itu ialah Demokrat UKM, Demokrat UM, Persatuan Belia Baharu Universiti Malaya, Republikan UKM, Suara Mahasiswa UMS, Muda Biro Mahasiswa, Mahasiswa Roket dan Mahasiswa Amanah Nasional.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
{VIDEO} Bertengkar sebab tak puas hati isu pesanan air
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.